bortrifluorid
Store norske leksikon,Realfag,Kjemi,Uorganisk kjemi
Bortrifluorid er en kjemisk forbindelse av bor og fluor. Forbindelsen er en fargeløs gass med stikkende lukt som ryker i fuktig luft og virker etsende på øyne, hud og slimhinner. Bortrifluorid har kjemisk formel BF3.
Bortrifluorid hydrolyserer delvis i vann til borsyre og tetrafluoroboration etter reaksjonsligningen:4BF3 + 6H2O = 3H3O+ + 3BF4– + B(OH)3Dannelsen av BF4–-ionet er et uttrykk for den store tilbøyeligheten BF3 har til å virke som en elektronparakseptor (Lewis-syre) overfor andre ioner og molekyler, for å oppnå et komplett elektronskall.Denne egenskapen gjør bortrifluorid til en verdifull reaktant og tildels katalysator ved mange organisk-kjemiske reaksjoner, for eksempel polymerisasjonsreaksjoner. Store mengder bortrifluorid blir også brukt i måleapparater for kontroll av strålingsnivået i atmosfæren og det ytre rom, og som detektor for nøytroner i eksperimenter innen faststoff-fysikk. For dette formålet blir det vanlige bortrifluoridet anriket til å inneholde mer enn 90 prosent av borisotopen 10B. Les mer i Store norske leksikon kjemi